Jose Antonio Ardanza

Jose Antonio Ardanza Garro (Elorrio, Bizkaia, 1941eko ekainaren 10a - ) politikari jeltzalea eta enpresaburua da. 1985tik 1999ra Eusko Jaurlaritzako lehendakaria izan zen. Gaur egun, Euskalteleko presidentea da.

Karrera politikoa 

EAJko militantea 1979an Arrasateko alkate aukeratu zuten eta 1983ean Gipuzkoako Ahaldun Nagusia. 1985an Karlos Garaikoetxeak lehendakari postua utzi zuenean Eusko Alkartasunaren zatiketaren ondoren Eusko Jaurlaritzako lehendakari izendatu zuten.

1999ko urtarrilaren 2an, bere agintaldia bukatuta, kargua utzi eta Juan Jose Ibarretxe bihurtu zen Eusko Jaurlaritzako lehendakari.

Enpresaburu 
Euskal Autonomia Erkidegoko lehendakaritza utzitakoan, lehen mailako politikagintza ere utzi zuen, eta enpresaren munduan murgildu zen. Besteak beste, Tubacex enpresako kontseilari izendatu zuten, eta Ardantzaren izena maiz aipatu zen beste hainbat kargutarako, betiere enpresaren eta ekonomiaren munduari loturik. 1999ko abenduan, azkenik, Euskaltel telekomunikazio enpresak administrazio kontseiluaren presidente izendatu zuen, eta kargu hori du orduz geroztik.

Toki izenak 
 Galdakaoko (Bizkaia) Udalak herriko erdialdeko parke bati Ardanza Lehendakaria izena ipini dio.

Erreferentziak

Kanpo estekak 
 Jose Antonio Ardanza eta beste lehendakariak, Eusko Jaurlaritzaren gunean.

Eusko Jaurlaritzako lehendakariak
Gipuzkoako ahaldun nagusiak
Bizkaiko politikariak
Bizkaiko enpresaburuak
Jelkideak
Elorriotarrak
Arrasateko alkateak
Eusko Legebiltzarreko legebiltzarkideak II. legegintzaldian
Eusko Legebiltzarreko legebiltzarkideak III. legegintzaldian
Eusko Legebiltzarreko legebiltzarkideak IV. legegintzaldian
Eusko Legebiltzarreko legebiltzarkideak V. legegintzaldian